Avvalroq Yoqutiston Respublikasida 1,5 mln gektardan ortiq o‘rmon yonayotgani xabar qilingandi. Foto: news.ykt.ru Yoqutistondagi Kubay qishlog‘ida o‘rmon yong‘inlaridan chiqqan tutun natijasida kunduzi xuddi tundagi kabi zimistonga aylandi. Ushbu holat tasvirlangan video 14news Telegram-kanalida joylashtirildi. Lavhada qorong‘i osmon va kul yog‘ayotgan yo‘l tasvirlangan. Kanalning xabar berishicha, video 2 avgust soat 15:00da olingan. News.Ykt.Ru o‘quvchilarining ma’lum qilishicha, soat 17:00da Bagadya qishlog‘ida ham quyosh ko‘rinmay qolgan. Avvalroq Yoqutiston Respublikasida 1,5 mln gektardan ortiq o‘rmon yonayotgani xabar qilingandi. Ma’lumot berilishicha, o‘rmon yong‘inlari hatto kosmosdan ham ko‘ringan.